ประกาศนายทะเบียนเรื่อง หลักเกณฑ์ในการพิจารณาการกระทําของนักคณิตศาสตร์ประกันภัยที่เป็นเหตุให้นายทะเบียนมีอํานาจสั่งพักใช้ใบอนุญาตเป็นนักคณิตศาสตร์ประกันภัยตามกฎหมายว่าด้วยการประกันวินาศภัยพ.ศ. 2557-------------------------------------------- เพื่อกําหนดกรอบในการพิจารณากรณีที่ถือว่านักคณิตศาสตร์ประกันภัยไม่ปฏิบัติตามมาตรา 78/6 มาตรา 78/7 หรือนักคณิตศาสตร์ประกันภัยรับรองรายงานการคํานวณความรับผิดตามกรมธรรม์ประกันภัยโดยขาดความระมัดระวังตามมาตรา 78/8 (2) อันเป็นเหตุให้นายทะเบียนมีอํานาจสั่งพักใช้ใบอนุญาตเป็นนักคณิตศาสตร์ประกันภัยตามมาตรา 78/8 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศนายทะเบียน เรื่อง หลักเกณฑ์ในการพิจารณา การกระทําของนักคณิตศาสตร์ประกันภัยที่เป็นเหตุให้นายทะเบียนมีอํานาจสั่งพักใช้ใบอนุญาตเป็น นักคณิตศาสตร์ประกันภัยตามกฎหมายว่าด้วยการประกันวินาศภัย พ.ศ. 2557"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้ "นักคณิตศาสตร์ประกันภัย" หมายความว่า ผู้ได้รับใบอนุญาตเป็นนักคณิตศาสตร์ประกันภัยตามกฎหมายว่าด้วยการประกันวินาศภัย "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "ประกาศ คปภ." หมายความว่า ประกาศคณะกรรมการกํากับและส่งเสริมการประกอบธุรกิจประกันภัยว่าด้วยจรรยาบรรณแห่งวิชาชีพนักคณิตศาสตร์ประกันภัยตามกฎหมายว่าด้วยการประกันวินาศภัย "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมายข้อ ๔ นายทะเบียนมีอํานาจสั่งพักใช้ใบอนุญาตเป็นนักคณิตศาสตร์ประกันภัย เมื่อปรากฏแก่นายทะเบียนว่า นักคณิตศาสตร์ประกันภัยกระทําการฝ่าฝืนจรรยาบรรณแห่งวิชาชีพนักคณิตศาสตร์ประกันภัยที่กําหนดไว้ในประกาศ คปภ. ดังกรณีอย่างหนึ่งอย่างใด ดังต่อไปนี้ (1) ความซื่อสัตย์สุจริตในวิชาชีพ (professional integrity) เช่น (ก) นักคณิตศาสตร์ประกันภัยให้บริการทางคณิตศาสตร์ประกันภัยด้วยความไม่ซื่อสัตย์ (ข) นักคณิตศาสตร์ประกันภัยมีส่วนในการนําวิชาชีพนักคณิตศาสตร์ประกันภัยไปใช้ในทางที่ขัดต่อกฎหมาย (ค) นักคณิตศาสตร์ประกันภัยให้บริการแก่ผู้ว่าจ้าง แม้มีเหตุอันควรเชื่อได้ว่าการบริการนั้นอาจถูกนําไปใช้โดยขัดต่อกฎหมายและนําความเสื่อมเสียมาสู่วิชาชีพ (ง) นักคณิตศาสตร์ประกันภัยมีส่วนเกี่ยวข้องกับการกระทําที่ไม่ซื่อสัตย์ การฉ้อโกง การหลอกลวง หรือการกระทําใด ๆ ที่ขัดกับวิชาชีพนักคณิตศาสตร์ประกันภัย (2) มาตรฐานการปฏิบัติงาน (standards of practice) เช่น (ก) นักคณิตศาสตร์ประกันภัยปฏิบัติไม่เป็นไปตามแนวทางปฏิบัติทางคณิตศาสตร์ประกันภัยที่นายทะเบียนหรือสมาคมนักคณิตศาสตร์ประกันภัยแห่งประเทศไทยประกาศกําหนด (ข) นักคณิตศาสตร์ประกันภัยปฏิบัติไม่เป็นไปตามหลักการสากลที่ได้รับการยอมรับกันโดยแพร่หลาย ในกรณีที่แนวทางปฏิบัติทางคณิตศาสตร์ประกันภัยที่นายทะเบียนหรือสมาคมนักคณิตศาสตร์ประกันภัยแห่งประเทศไทยประกาศกําหนด ไม่ได้กําหนดมาตรฐานการปฏิบัติงานในเรื่องใดไว้ (3) ความขัดแย้งทางผลประโยชน์ (conflict of interest) เช่น นักคณิตศาสตร์ประกันภัยให้บริการที่มีหรืออาจมีความขัดแย้งทางผลประโยชน์ เว้นแต่สามารถให้บริการอย่างเป็นกลาง รวมทั้งได้มีการเปิดเผยให้ผู้ว่าจ้างและผู้ต้องการจะว่าจ้างดังกล่าวทั้งหมดที่อาจได้รับผลกระทบจากการให้บริการทางวิชาชีพของตนได้ทราบถึงความขัดแย้งทางผลประโยชน์ รวมทั้งผลกระทบที่อาจเกิดขึ้น และผู้ว่าจ้างและผู้ต้องการจะว่าจ้างดังกล่าวทั้งหมดได้แสดงความยินยอมที่จะรับบริการนั้น (4) การรักษาความลับ (confidentiality) เช่น นักคณิตศาสตร์ประกันภัยเปิดเผยข้อมูลอันเป็นความลับที่ได้มาระหว่างปฏิบัติงาน โดยไม่ได้รับอนุญาตจากผู้ว่าจ้าง เว้นแต่เป็นการปฏิบัติตามกฎหมาย (5) มารยาทและความร่วมมือ (courtesy and cooperation) เช่น (ก) นักคณิตศาสตร์ประกันภัยแสดงความคิดเห็นต่อผลงานของนักคณิตศาสตร์ประกันภัยรายอื่นอย่างมีอคติ ไม่มีมารยาท ขาดความเคารพ หรือไม่ตั้งมั่นอยู่บนพื้นฐานมาตรฐานการปฏิบัติงาน (ข) นักคณิตศาสตร์ประกันภัยไม่ให้ข้อมูลเพื่อประกอบการตัดสินใจในการรับงานแก่นักคณิตศาสตร์ประกันภัยรายอื่นที่ได้รับการร้องขอให้ปฏิบัติงานแทน (ค) นักคณิตศาสตร์ประกันภัยไม่ให้ข้อมูลที่จําเป็นต่อการปฏิบัติงานแก่นักคณิตศาสตร์ประกันภัยรายอื่นที่ได้รับมอบหมายให้ปฏิบัติงานแทน (6) การโฆษณา (advertising) เช่น นักคณิตศาสตร์ประกันภัยทําการโฆษณา การสื่อสารไม่ว่าด้วยทางใด ๆ กล่าวอ้าง หรือกล่าวเกินจริงเกี่ยวกับคุณสมบัติทางวิชาชีพ หรือความรู้และประสบการณ์ทางวิชาชีพของตน ที่อาจมีอิทธิพลทางตรงหรือทางอ้อมต่อบุคคลหรือองค์กรในการตัดสินใจว่าจําเป็นหรือไม่ที่จะต้องได้รับการบริการทางคณิตศาสตร์ประกันภัย หรือในการเลือกนักคณิตศาสตร์ประกันภัยหรือบริษัทที่จะให้บริการทางคณิตศาสตร์ประกันภัย (7) การสื่อสารและการเปิดเผย (communication and disclosures) เช่น (ก) นักคณิตศาสตร์ประกันภัยสื่อสารอย่างไม่ชัดเจน ไม่เหมาะสมกับสถานการณ์ หรือไม่เปิดเผยข้อมูลอย่างเหมาะสมตามมาตรฐานการปฏิบัติงาน (ข) ในการสื่อสาร นักคณิตศาสตร์ประกันภัยไม่ได้ระบุว่า สามารถขอข้อมูลและคําอธิบายเพิ่มเติมได้จากนักคณิตศาสตร์ประกันภัยหรือแหล่งอื่นใด (ค) นักคณิตศาสตร์ประกันภัยไม่เปิดเผยให้ผู้ว่าจ้างทราบถึงความสัมพันธ์ทางการเงิน และทางองค์กรที่สืบเนื่องจากการให้บริการทางคณิตศาสตร์ประกันภัยข้อ ๕ นายทะเบียนมีอํานาจสั่งพักใช้ใบอนุญาตเป็นนักคณิตศาสตร์ประกันภัย เมื่อปรากฏแก่นายทะเบียนว่านักคณิตศาสตร์ประกันภัยกระทําการรับรองรายงานการคํานวณความรับผิด ตามกรมธรรม์ประกันภัยโดยขาดความระมัดระวังตามมาตรา 78/8 (2) แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ดังเช่นแต่ไม่จํากัดเฉพาะกรณีดังต่อไปนี้ (1) นักคณิตศาสตร์ประกันภัยรับรองผลการประเมินมูลค่าสํารองประกันภัยที่ปรากฏในรายงานการคํานวณความรับผิดตามกรมธรรม์ประกันภัย โดยไม่สามารถอธิบายเหตุผลประกอบการตัดสินใจ ในฐานะนักคณิตศาสตร์ประกันภัยได้อย่างสมเหตุสมผล หรือไม่มีข้อมูลที่น่าเชื่อถือสนับสนุน (2) นักคณิตศาสตร์ประกันภัยมิได้ติดตามสถานการณ์ สภาพเศรษฐกิจปัจจุบัน และแนวโน้มในอนาคต เพื่อใช้ประกอบการรับรองผลการประเมินมูลค่าสํารองประกันภัยที่ปรากฏในรายงานการคํานวณความรับผิดตามกรมธรรม์ประกันภัยผู้มีอํานาจลงนาม - ประกาศ ณ วันที่ 31 กรกฎาคม พ.ศ. 2557 ประเวช องอาจสิทธิกุลเลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน